Zbornik radova Pravnog fakulteta u Nišu

**Zbornik radova Pravnog fakulteta u Nišu** je recenzirani naučni časopis čiji je izdavač Pravni fakultet Univerziteta u Nišu.

## O časopisu
Prema *Pravilniku o kategorizaciji i rangiranju naučnih časopisa* Ministarstva prosvete, nauke i tehnološkog razvoja Republike Srbije, *Zbornik radova Pravnog fakulteta u Nišu* spada u vodeće časopise nacionalnog značaja (M51). *Redovni brojevi* časopisa sadrže naučne članke, sudsku praksu, prikaze knjiga i konferencija, polemike, studentske radove, i priloge saradnika iz zemlje i inostranstva. Povremeno se publikuju *tematski i prigodni brojevi* časopisa koji obrađuju značajne i aktuelne pravne događaje. Radovi se uobičajeno objavljuju na srpskom jeziku, a sadržaj i rezime članka prevedeni su na engleski jezik. Radovi mogu biti publikovani na engleskom, ruskom, francuskom i nemačkom jeziku. Objavljuje se kvartalno.

## Istorijat
Časopis *Zbornik radova Pravnog fakulteta u Nišu* objavljuje se u kontinuitetu od 1962. godine. U periodu 1962—1967. godina publikovan je kao zajednička sveska tadašnjeg Pravno-ekonomskog fakulteta u Nišu pod nazivom *Zbornik radova Pravno-ekonomskog fakulteta*. U školskoj 1968/69. godini časopis menja naziv u *Zbornik radova*, a potpisuje ga *Pravni odsek* Pravno-ekonomskog fakulteta u Nišu. Od školske 1970/71. godine, nakon osnivanja Pravnog fakulteta kao samostalne visokoškolske institucije u sastavu Univerziteta u Nišu, časopis izlazi pod nazivom *Zbornik radova Pravnog fakulteta u Nišu.*

## Periodičnost izlaženja
Periodičnost izlaženja časopisa se menjala. U periodu 1962—1991. godine časopis izlazi godišnje, u periodu 1992—2001. godine objavljuje se kao dvobroj, a od 2002. godine dinamičnost izlaženja raste. Do 2006. godine izlazi godišnje, od 2007. dva puta godine godišnje a od 2014. godine, odlukom Redakcije, Zbornik radova Pravnog fakulteta publikuje se tri puta godišnje.

## Urednici
Hronološki pregled nastavnika koji su uređivali časopis: 

## Članovi Redakcionog odbora iz zemlje
* Prof. dr Dragan Nikolić
* Prof. dr Nevena Petrušić
* Prof. dr Miroslav Lazić
* Prof. dr Marina Dimitrijević
* Prof. dr Nebojša Raičević
* Doc. dr Dušica Miladinović Stefanović

## Članovi Redakcionog odbora iz inostranstva
* Prof. dr Mihael Gajstlinger, Pravni fakutet Univerziteta u Salcburgu, Austrija
* Prof. dr Ivanova Svetlana Anatolьevna, Finansijski univerzitet Vlade Ruske federacije
* Prof. dr Sašo Georgijevski, Pravni fakultet Justinijan Prvi, Skoplje, Makedonija
* Dr Grucina Lюdmila Юrьevna, Finansijski univerzitet Vlade Ruske federacije
* Prof. dr Anatoliй Kapustin, Finansijski univerzitet Vlade Ruske federacije
* Prof. dr Izabel S. Markus, Pravni fakultet Bafalo Univerziteta, Bafalo, SAD
* Akademik Selivon Nikolaй Fedosovič, Međunarodni trgovinski arbitražni sud pri Privredno-industrijskoj komori Ukrajine
* Prof. dr Šagieva Rozalina Vasilьevna, Akademija advokature i notarijata Ruske federacije

## Elektronski oblik časopisa
Pored štampanog izdanja, Zbornik radova Pravnog fakulteta u Nišu postoji i u elektronskom obliku i nalazi se u otvorenom pristupu, u punom tekstu. Na taj način doprinosi se povećanju vidljivosti, prepoznatljivosti naziva časopisa i povećanju citiranosti članaka. Kompletan sadržaj svih brojeva dostupan je neograničenom broju individualnih korisnika i insticutija, bez traženja prethodne saglasnosti za čitanje, preuzimanje, umnožavanje i razmenu. Elektronska verzija časopisa nalazi se na zvaničnom sajtu Pravnog fakulteta.

## Indeksiranje u bazama podataka
Za evaluaciju naučno-istraživačkog rada i procenu naučnog doprinosa poseban značaj ima indeksiranje u bibliografskim bazama podataka. Zbornik radova Pravnog fakulteta u Nišu se indeksira u sledećim bazama:
* EBSCO (Legal Souce)
* HeinOnline
* Directory of Open Access Journals (DOAJ)
* CEEOL (Central and Eastern European Online Library)
* ScIndeks
* Google Scholar
* WorldCat (OCLC)

## Povezano
* Pravni fakultet Univerziteta u Nišu 
* Biblioteka Pravnog fakulteta Univerziteta u Nišu 
* Univerzitet u Nišu

## Reference